|  |
| --- |
| MK «Kinsarvik» ved kai i Ringøy i Eidfjord i 1932Foto: Anders Beer Wilse |
| Karriere |  Noreg |
| Namn: | 
MK «Kinsarvik» |
| Eigar: | HSD |
| Verft: | Gravdal Skipsbyggeri i Sunde |
| Verftsnummer: | 
255 |
| Sjøsett: | 
1930 |
| Teke ut av teneste: | 
1959 |
| Kjennemerke: | 
LJDC/LGNQ |
| Generelle mål |
| Type: | 
Motorkutter |
| Tonnasje: | 
91 brt, 44 nrt |
| Daudvekt: | 
90 tonn |
| Lengd: | 
77,4 fot (23,6 m) |
| Breidd: | 
20,0 fot (6,1 m) |
| Djupgang: | 
9,0 fot (2,7 m) |
| Installert effekt : | 
90 bHK |
| Framdrift: | 
2cyl. 2T Wichmann RM |
| Generelle mål etter ombygging i 1949 |
| Tonnasje: | 
110 brt50 nrt |
| Karriere |  Noreg |
| Namn: | 
MK «Langøysund» |
| Eigar: | 
1959: Olaus Langøen1968: Gunnar & Atle Langøy |
| Heimehamn: | Rongevær |
| Lagnad: | 
Grunnstøtte i Alverstraumen 15. januar 1973. |

**MK «Kinsarvik»** var ein motorkutter bygt i 1930 for Hardanger Sunnhordlandske Dampskibsselskap som bilførande lokalrutebåt. Ho vart typisk nytta i dei første utgåvene av ferjesamband i indre Hordaland fram til desse typisk vart overteke av spesialbygde bilferjer på femtitalet. «Kinsarvik» fekk i likskap med mange andre utrangerte lokalrutebåtar eit etterliv som fraktefartøy på kysten, og i «Kinsarvik» sitt tilfelle vart det ikkje trong for omfattande ombygging. Som fraktefartøyet «Langøysund» var ho i fart fram til ho vart kondemnert etter ein grunnstøyting i 1973.

MK «Kinsarvik»
--------------

MK «Kinsarvik» i ferjeruta Norheimsund-Ringøy-Eidfjord i 1932. Foto: Anders Beer Wilse.
MK «Kinsarvik» vart levert i juni 1930 frå Gravdal Skibsbyggeri & Trelastforretning i Sunde i Sunnhordland som motorkutter og bilførande lokalrutebåt **«Kinsarvik»** kom til Hardanger Sunnhordlandske Dampskipsselskap i Bergen og kunne frakte fem personbilar på tvers føre overbygget. Ho vart nytta i «ferjerute» Norheimsund-Ringøy-Eidfjord.

I 1933 vart ho sett inn i «ferjeruta» Kyrping-Fjøra i Åkrafjorden, og avløyste der innleidde «Jøsenfjord» i den bilførande lokalruta Utåker-Skånevik-Kyrping-Fjøra. Skipet vart ombygd i 1940. 

2. november 1944 vart skipet rekvirert av Kriegsmarine og vart nytta under evakueringa av Finnmark. «Kinsarvik» hadde i tida ho var rekvirert fleire motorhavari og låg ein del på verkstad. 1. juni 1945 vart skipet levert attende med defekt maskin. 

Skipet vart ombygd i 1949 og i 1951 vart ho sett i ferjeruta Ulvik-Brimnes. Sommaren 1953 vart ruta overteke av ferja «Folgefonn». I 1957 vart «Kinsarvik» sett inn i ferjeruta Ulvik-Brimnes att (etter at «Folgefonn» måtte flyttast til Sunnhordland). Dette var ikkje særleg populært blant dei reisande.

MK «Langøysund»
---------------

«Kinsarvik» vart i 1959 selt til Olaus Langøen med fleire på Rongevær. Ho vert omdøypt **«Langøysund»** og ombygd til fraktefartøy. Skipet vart nytta i fraktfart. I 1968 vart ho selt til P/r Gunnar & Atle Langøy på Rongevær og nytta i fraktfart. 15. januar 1973 grunnstøytte skipet i Alverstraumen i ballast og fekk store skadar. Skipet vart aldri reparert og vart i 1975 sletta frå norsk skipsregister som kondemndert.

Sjå òg
------

* «Kinsarvik» er brukt som skipsnamn på fleire skip i HSD. Andre skip med namn «Kinsarvik».

Kjelder
-------

* *Denne artikkelen bygger på «MK «Kinsarvik»» frå Wikipedia på bokmål, den 20. desember 2012.*
	+ *Wikipedia på bokmål oppgav desse kjeldene:*
* Skipet.no
* «Fjordabåten» Dag Bakka jr. 1994
* «Over Fjord og Fjell, HSD 1880-1980» Bård Kolltveit 1980